"The Flash" par guzishta season...
Mujhay ho kya raha hai?
Main waahid mutaasir nahin hua tha hai na?
Hum doosray meta human ki talaash kar rahay hain,
jo tumharay jaisay hoon.
Daro mat, Cisco.
Tum bhi mutaasir huay thay.
Aik dafa ka zikar hai
tum mujh se shadi karne ke liye tayyar thi.
Haan, main thi.
Kya kehti ho phir karain?
Harrison Wells hi Reverse-Flash hai.
Tum ne meri maa ko maara tha.
Kyun?
Hum dushman hain, mukhaalif, ulat,
aik doosray ke baraks.
Bata dou police ko jo tum ne kiya tha.
Meray waalid ko qaid se nikalo!
Tum chaho tou waapis jaa kur apni ammi ko bacha saktay ho.
Aik wormhole.
jo khud waqt mein aik raah kholta hai.
Main hamesha jeetta hoon, Flash.
Eddie!
Eddie uskay khaandan ka bara hai.
Agar Eddie marta hai, tou woh dobara kabhi janam nahin le sakta, aur...
us ke wujood ko mitaya jaa raha hai.
Singularity nahin ruk rahi
kur e arz ke janay ke bawaood bhi
humain is harkat ko rokna hoga.
Isay nahin roka jaa sakta.
Mujhay koshish karni hogi.
- Woh waapis aa raha hai! - Haan, marnay ke liye!
Qasam se inhi dinon mein tumhain maar daalonga.
Mujhay phir se dair hogayi, hai na?
Sahi waqt par aaye ho.
Aik teer se dou shikaar?
Superhero duhra khail, jani!
Akelay nahin kiya.
Tum kabhi akelay nahin hotay, Barry.
Tum bhi nahin, Mrs. Raymond.
Shukriya yeh na karnay ka
jab main tumharay andar tha.
Aik dafa. Jaanay dou.
Snart aur Rory.
Tum donon ki wajah se meray jaise police walay ko naukri se haath dhona parega
Bas madad karna chah raha tha.
Tum madad se zyada hi kartay ho, Barry.
Tum is shehar ke logon ko umyeed detay ho.
Tum hero ho, Barry.
Mubarak ho, sab ko.
Aik shaandaar jeet.
Aik sang e meel, agar kehna chaho.
Mr. Allen, mujhay nahin lagta ke meray paas kuch bacha hai tumhain sekhaanay ko.
Mujhay lagta hai...
tum tayyar ho yeh sab khud se karne ke liye.
Mera naam Barry Allen hai.
Main dunya ka tez tareen insaan hoon.
Jab main chhota tha, mainay apni maa ko martay dekha tha
kisi namumkin cheez se.
Mere abbu jail chale gaye unkay qatl ke jurm main.
Phir ek haadsay ne mujhay naa mumkin bana diya.
aur main bana Flash.
Mainay apni taaqaton ko istemaal kiya us aadmi ko dhoondne ke liye
jo meri maan ke qatal ka zimmedaar tha.
Mujhay laga ke mujhay akhir kaar apne khandaan ke liye insaaf miljayega
par main nakaam raha.
Chhay maah hogaye hain singularity ko huay.
Main ab akela hoon. Socha yehi behtar hai.
Jin logon ki main parwaa karta hoon unhain mehfooz rakhta hai.
Meray paas ab aik hi kaam hai.
Bhaagna.
Kaisa chal raha hai?
Hey.
Acha.
Tum kesay ho?
Acha.
Tou, woh mazloom. uska naam Rothstein tha.
Woh yahan nuclear plant mein welder tha.
Is kay saathi kaar kun ko iski laash aaj subha mili.
Tou, kya mila tumhain?
Chehray aur ankhon ki safaidi mein khoon ke dhabbay,
aur iski gardan pe zakham...
Oh, tou iska gala ghota gaya tha.
Kisi bohat hi baray taaqatwar insan se.
Ya kisi cheez se?
Yeh Grodd nahin.
Oh, shukar khuda ka.
Dekho,
Main tumhain bata doonga
agar mujhay kuch aur mila.
Tou yeh Flash day cheez.
Umyeed kar raha hoon ke tum anay walay ho.
Ah... mainay socha nahin.
Bar, mainay suna hai naazim
tumhain shehar ki chabi denay wala hai.
Haan, mujhay award nahin chahiye.
Tumhain tou award lena bohat pasand hai.
jaisay woh science trophiyan jo tumhain high school mein mili thein?
Unka main haqdaar tha.
Jo mila tumhain bata doonga, theek hai?
Sahi.
Flash day samjho aa hi gaya hai.
Aik khaas androonay shehar rally rakhi ja rahi hai
us insaan ke aezaaz mein jisne Central City ko bachaya tha.
Chhay maah guzar chukay hain Flah ko Central City bachaye huay
us khaufnaak blackhole se jo asmaan se phuta tha.
Joe, nuclear plant walay qatal case mein hum kahan tak pohanchay?
Barry abhi taq saboot ki jaanch kar raha hai,
par is mein yaqeenan kuch garbar hai.
Haan, jis ki wajah se mainay tumhain
anti-meta-human task force di hai.
Kyun ke zikar ho he gaya hai, tumhara scientific musheer kahan hai?
Ho, ho, ho!
Daro daari se!
Yeh bohat hi munfarid style hai... Sir.
- Yeh sab kya hai, Mr. Ramon? - Oh, yeh?
Main is ke opar thora kaam kar raha hoon.
Main ye Joe
aur task force ke liye bana raha hoon meta-humans se larhnay ke liye.
Main shaayad iska naam boot rakhoonga.
Oh, yeh rahi receipt.
Oh, um, Captain, aik aur cheez.
Apko badge nahin milnay wala, Mr. Ramon.
Woh badge ke mamlay mein kaafi kanjoos hai, haina?
Haan, police walay ajeeb hotay hain aisay mamlaat mein.
Tou tumhain lagta hai tum isay kaam mein laa saktay ho?
Mujhay kisi sharamnaak surat e haal mein na dalwa dena.
Ji, aik dafa main boot khatam karloon,
CCPD ke paas meta-human se larhnay ke liye woh cheez ajayegi jo usay chahiye thi.
Khaas taur par ab jab ke Barry ne faisla kar liya hai
Lone Wolf Mcquade ban kar akelay jurm se larnay ka.
Tumhain pata tha, waaqi? Tumhari us se baat hui?
Nahin tou. Caitlin se bhi raabta nahin hua.
jabse usnay Mercury Labs mein kaam karna shuru kiya hai.
- Hey Cisco. Hi, dad. - Hey, jaan.
Hey, main soch rahi thi aap ne Barry se rally ke baray mein baat ki.
Hum abhi usi ka zikar kar rahay thay.
Maaf karna, magar, yaqeen nahin ata
woh Flash ko shehar ki chaabi de rahay hain.
Jab ke dekha jaye, Flash team ke membaran ke haisiyat se,
hum sab ko chabiyaan milni chahiye.
Khair, tum jaantay ho Barry ko.
hum jitna usay kisi kaam karnay par israar karaingay,
woh utna ussay karnay se bhagay ga.
Haan, par usay jaana chahiye.
Kisi ko chahiye ke usay manwanay ki koshish karay.
Shaayad uska jigari dost ko.
Joe, yaqeen jano, mainay koshish ki thi.
Main us ko keh raha tha.
Bye, jaan.
- Haan. - Sahi.
Agar tum kabhi apna mann banatay ho
ke tumhain Flash nahin rehna,
tou tumhara contractor ban kar roshan mustaqbil ho sakta hai.
Shukriya.
Haan, main bas in sab ko waapis rakhnay ki koshish kar raha hoon
bilkul waisi jaisay yeh thay...
Tumhain pata hoga.
Lagta hai kaafi maqaami karobaar
ki dobara se aaj raat tashkil e nau ho rahi hai.
Khufya taur par.
Main soch rahi thi is kay baray mein akbhaar mein aik article likhoon.
Nahin. Please.
Dekho, logon ne qissay sunay huay hain.
Articles bhi parhay hain.
Unhon ne shaayad aik laal lakeer ko paas se guzartay huay bhi dekha hoga.
Par unhon ne kabhi Flash ko nahin dekha, Barry.
Tou tum is wajah se yahan aaye ho?
Agar tum yahan mujhay rally mein janay ke liye baat karnay aayi ho?
...tou main phir bhi nahin janay wala.
Log sirf us insaan ka shukriya karna chahtay
hain jis ne Central City ko bachaya.
Khair, woh nahin kar saktay, kyun ke woh main nahin.
Tumhain yeh dosron se behtar maloom hona chahiye.
Central City Flash par bharosa karti hai.
aur main bhi.
Zabardast!
Usnay singularity ko sambhaal liya hai
us main angular momentum daal kar!
Barry, woh kam ho rahi hai.
Kartay raho jo kar rahay ho!
Main nahin janta main kab tak yeh jaari rakh sakta hoon.
- Cisco! - Ab kya?
Humain inner aur outer event horizon ko milana hoga.
Yeh kaisay karaingay?
Iskay beech mein jaa kar alag ho kar.
Fissure se paida honay wali taaqat se shaayad faida ho.
Yehi humari akhri umyeed hai, Ronald.
Ronnie, nahin! Yeh bohat khatar-naak hai.
Agar tum rail pail se nahin nikal paye tou?
Cait, humain koshish karni hogi.
Ronnie... Professor...
Nahin!
Ronald... Ronald...
Mujhay maaf kar dena.
Kya koi garbar honay ka andesha hai?
Police walon ko hamesha garbar ka andesha rehta hai.
Is shehar mein, main bohat buri urhnay wali
balaain honay ki umyeed karsakta hoon.
Yeh bohat thos umyeed hai.
Khair, main tou umyeed kar raha hoon.
Subha bakhair, Central City!
Aik saal pehlay, hamari duniya badli thi.
Humara shehar markaz bana.....
bohat ajeeb cheez ka.
Humaray saamnay mujrimon ki aik nayi nasal aayi.
Mard aur khatoon jo na sirf qanoon ki khilaaf warzi kartay,
par tibbiyaat aur mantaq ki bhi.
Magar humain kuch aur bhi mila.
Humain Flash mila!
Humaray ghao bohat gehray hain,
Aur jaanta hoon ap mein se kayi khaufzada hai
ke kal apnay saath kya khatray lata hai.
magar Flash sirf humaari hifaazat nahin karta,
par khoyi hui umyeed bhi waapis laata hai
Is liye mujhay yeh chaabi denay ka aezaaz haasil hai
us aadmi ko jis ne shehar ko bachaya, Flash!
Flash. Flash.
Central city ke darwazay,
hamesha tumharay liye khulay hain, Flash.
Dekh kar!
Ap theek hain?
Main dekhta hoon, acha?
Woh aadmi jis ne Central City ko bachaya.
Rang mein bhang daalnay ke liye maazrat.
Cisco!
- Boot lao! - Abhi laaya!
Lock aur bhari hui hai. Karo!
Laga diya!
Cisco, tum nay kaha tha yeh cheez isay gira degi.
Yeh nahin gir raha.
Yeh tou barh raha hai.
Bhaago! Bhaago!
- Tum kya kar rahay ho? - Main phaikt hoon, tum goli chalana.
Yeh Al Rothstein hai.
woh laash jo humain nuclear plant mein mili thi,
yeh zinda hai!
Coroner office ke mutaabiq,
Al Rothstein ki laash poori raat sard khanay mein thi.
tou yeh "Zombie attack" nahin.
Rothstein ka koi jurwa bhai hai?
Nahin. Aikloti aulaad.
Aur samjh lo, jis raat accelerator phata tha,
Rothstein apnay honeymoon ke liye Hawaii gaya hua tha.
Huh. Tou hum aisay aadmi ki talaash mein hai jo bohat taaqatwar hai,
apnay size se dugna barh sakta hai, aur bilkul
us shaqs ki tarha lagta hai jiska usnay qatal kiya hai.
Yeh meta kaafi acha hota
agar tou uski har cheez se meri rooh na kaanp rahi hoti.
Tou tumahray saath aisa hua tha?
Aik lamhay ke liye tum kaafi khauf zada lag rahay thay.
Mujhay jis larkay se pooch taaj karni thi woh nazar aagaya.
Waapis phone karti hoon, acha?
Hey.
Tou, woh hospital jo flash day rally ke barabar tha,
uski x-ray aur ct machinain aik saath kharaab hogayi.
Kya woh tumhari wajah se huein?
Mainay aisa kuch nahin kiya jis se yeh waaqiya paish aaya.
Mujhay 92 feesad yaqeen hai.
Main wahan jaata hoon usay 100 feesad bananay. Jaga dena.
Tum theek ho?
- Kuch baat karni hai. - Acha.
Barry yeh ab akelay nahin nahin kar sakta.
Yeh uska plan hai aur mujhay samjh nahin aa raha uskay kaisay rokoon
Is waqt, main bas koshish kar raha hoon
usay mazeed duur na karnay ki.
Khair, shayad Barry itna kamiyaab raha hai
apko, mujhay aur sab ko duur karnay mein
kyun ke hum usay yeh karnay detay rahay hain.
Is baar nahin.
Tumhara kya khayaal hai?
Khair, agar tumhain hamesha jawaab mein ''na'' milta rahay,
tou sawaal pochna chordo.
Yeh main kehta hoon. Meri baat mujhi ko suna rahi ho?
Kya keh saktay hain? Aap bohat seyanay hain.
Tou Mercury Labs andar se aisa lagta hai.
Idhar Security S.T.A.R. Labs se kaafi behtar hai,
jahan log har waqt cortex se baahar aana jaana kartay thay.
- Hi Cisco. - Pyaari sarek.
Kya yeh 6k proton splicer hai?
Ji, bilkul.
Dr. Mcgee nayi technology rakhnay par zor detay hain.
Tum is ki haqdaar ho.
Mainay tumhain aaj rally pe dekha,
aur shaayad tumnay dekha hoga wahan jo hua.
Cisco, main waapis nahin aa sakti.
Acha, yeh dekho. Humnain yeh mazloom ke paas se mila
nuclear power plant mein,
magar badge kuch bhi nahin dekha raha,
jo ke bohat ajeeb baat hai.
Aik aur ajeeb baat yeh hai ke jis waqt meta-human barhta hai,
saari x-ray machinain aik meel ke dairakaar mein kharaab hojati hain.
- Cisco. - Bas... agar tum...
dekh kar bata do ke badge ke saath kya chir chaar ki hai.
matlab, kya yeh tooth gaya hai, ya...
jo bhi.
Is se kaafi madad mil jayegi.
Mr. Allen.
Barry allen?
- Ji. - Main Greg Turk hoon.
Main Weathersby And Stone mein waqeel hoon.
Main amooman logon ke ghar nahin jaata magar
main kaafi mahinon se ap se milnay ki koshish kar raha hoon.
Ji. Haan, Iskay liye maafi chahta hoon.
Main bas, um...
main police ke kaamon mein kaafi masroof tha.
Aap se S.T.A.R. Labs ke hawalay se baat karni hai.
Jaisa ke aap jantay hain, Harrison Wells ne yeh lab apke naam chhori thi
apni zinda wasiyat mein.
Haan, jo mainay unsay nahin kaha tha,
par main phir bhi isko sambhaal raha hoon.
Khair, farsh saaf karne ke ilawa
aur bhi bohat kuch karna hoga iski dekh bhaal ke liye.
Company aur imaarat
is haftay ke aakhir mein hawaalgi mein chali jayegi agar
aap yeh nahin dekhtay hain.
Yeh kya hai?
Dr. Wells ka banaya hua video message.
Kya hai is mein? Kya aap ne dekhi hai?
Nahin. Unhain ne saaf hidaayat ki thi.
ke yeh sirf aap dekh saktay hain.
mujhay device notification de degi jab aap isay dekh laingay.
Us waqt taq, main saaray intezaamaat ki tayyari karloonga.
Main isay nahin dekhoonga.
Yeh aap ke opar hai, Mr. Allen.
Main yahan sirf Harrison Wells ki aakhri guzaarish le kar aaya hoon.
Aap ka din acha guzray.
Tum loag yahan kya kar rahay ho?
- Kaam. - Tou, Caitlin sahi thi.
Haan, har insaan mein taabkari ki kuch miqdaar paayi jaati hai
mobile phone, microwave,
television aur baaqi cheezon ke istemaal ke sabab.
Humara jism qudrati mosal hai.
Lagta hai hamaray meta saari taabkaari ko khaich rahay hain
uskay gird aur khud ko taaqat denay ke liye istemaal kar rahay hain.
Isi liye hospital mein x-ray machine
rally ke din kharaab hogayein.
Tou agar humain usay dhoondna hai,
tou humain baghair taabkaari ki jagaahon ka pata lagana hoga.
Acha, doston, mujhay apne paas abhi koi nahin chahiye.
Yeh mushkil hai! Tumhain apnay saathiyon ki zaroorat
hai. Tumhain doston ki zaroorat hai.
Barry, is kamray mein maujood sab tumhari parvah kartay hain.
magar hum shehar ke liye bhi fikarmand hain.
Hum sab badlaav laana chahtay hain
aur iskay liye humain meta human se larna hoga,
aur jis ke liye humain Flash ke saath mil kar kaam karna hoga.
Tum is cheez ke liye mana nahin kar saktay.
- Mazeed nahin. - Mil gaya.
Aik teen block murdah zone hai
muzar fuzlay ke reclamation plant ke nazdeek.
jo taabkari se bharpoor hona chahiye
pur ab woh sifar hai.
Wahan tumhain apna atom smasher milega.
Kyun ke woh saari aetmi taaqat jazb karleta hai
aur, khair, jis se woh tor phor karta hai.
Idhar aaye.
Yeh barhya naam hai. Team mein khush amdeed.
- Shukriya. - Zabardast, doston, shukriya.
Tum sab jaa saktay ho, theek hai?
Barry, tumhain Cisco aur Stein ko
us aadmi ko roknay ke liye koi raasta nikalnay ki ijaazat deni hogi.
Nahin, main nahin doonga.
Barry apna mawaaslati aala chhor kar chala gaya.
Hum us se baat nahin kar saktay.
Woh akela hai.
Khair, yeh ajeeb ittefaaq hai.
Mujhay laga tumhain dhoond ne ke liye mujhay tumharay paas aana parega.
Main tumhain kisi ko takleef pohanchanay nahin doonga.
Main yahan sirf tumhain takleef denay aya hoon, dost.
Acha?
Phir tum ne Albert Rothstein ko kyun maara?
Aur tum kyun us ke jaisay dekhtay ho?
Tum meri baat ka yaqeen nahin karogay.
Azmaa ke dekh lo.
Wahin karnay wala hoon.
Kya waaqi koi tareeqa nahin hai jaannay ka
ke wahan kya ho raha hai?
Main security camera dhoond raha hoon.
Yeh baat.
Meri baari.
Abbu.
Shaayad main wahan pohanch sakta hoon.
Nahin, tum nahin jaogay,
aur wahan jaa kar tum kya karogay?
Boot ka us par koi asar nahin hua tha.
Alarm!
Yaqeen karain, hum sab hairaan hain.
Nahin, mera matlab alarm system tha.
Tum surveillance camera ko khufya taur par record kar rahay ho, durust?
Durust!
Chalo, awaaz ko mehsoos karo.
Usnay kaha tha ke tum koi baray hero jaisay ho,
par na tou tum uskay ya is shehar ke qaabil ho.
Professor Stein, aap zaheen hain.
Is baat se sab achi tarha waaqif hain.
Nahin, shukriya.
Iris ne kaha mac and cheese tumhain bohat pasand hai.
Mujhay bhook nahin.
Chhay maah hogaye hai, Barry.
Tumhain khana hoga, betay.
Yeh aik acha qadam hai,
Har waqt ghussa rehna.
Main samajh gaya.
Tumhain apne maa baap ki yaad aati hai
aur tum unhain dekhana chahtay ho ke tum bohat himmat walay ho.
Ghussa isay asaan kardeta hai.
Is se zyada muskil kaam khud ko yeh mehsoos karwana hai.
Dukhi honay mein koi burai nahin. Tum dukhi ho saktay ho, Barry.
Tumharay maa baap samjh saktay hain
agar tum har waqt ba himmut na raho.
Is liye main yahan hoon.
Koi baat nahi, beta. Main hoon na tumharay saath.
Tum theek ho. Main hoon tumharay saath.
Sab kahan hai?
Mujhay andaza tha ke tumhain bheer nahin achi lage gi jab tum hosh mein aogay.
Haan, shukriya.
Iris sahi tha.
Tum yeh mazeed nahin karsaktay.
Pichlay chhay mahinay se mainay tumhain tumharay haal par chhor diya tha
takay is maamlay ko hal kar sako aur humaray paas waapis ajao.
par aaj ki harkat se saabit hota hai ke tum tou ulta khud ko marwanay lagay thay.
Apnay doston ko marnay denay se tou behtar hai.
Tum chahtay ho ke main tumhain kahoon ke is main tumhari koi ghalti nahin?
Main nahin kahoonga. Yeh tumhari ghalti thi. Pata hai kya?
Tum hi waahid shaqs nahin thay jo us din faislay le rahay thay.
Baaqi sab bhi wahan maujood thay.
Eddie aur Ronnie,
unhon ne khud chaha ke Wells ko roknay mein tumhari madad karain,
aur rok sakain woh...
- Singularity. - Singularity cheez.
Iskay hum sab zimmedaar hain, Barry.
Tou bandd karo yeh saray ilzaam aur pachtaway khud par laadna.
Humain iskay saath jeena hoga.
Aagay baro.
Main kya karoon ab?
Khair, main janta hoon tum
Central City ki taamir e nau kartay ho raat mein.
Bas eentain aur paint ka kaam.
Shaayad tumhain taamir e nau shuru karni chahiye...
un cheezon ki jo waaqi ehmiyat ke haamil hain.
Tum yahan kya kar rahay ho?
Maaf karna, mujhay phone karna chahiye tha ya kuch.
Main bas... tumhain dekhnay ke liye aaya tha.
Kaafi arsa hogaya.
Haan, Cisco ne kaha us ne tumhain dekha tha
Flash Day ke jashan mein.
Main hairaan tha.
Tum, baaqi sabse,
behtar jaanti ho ke main us din hero nahin tha.
- Tum bilkul thay. - Nahin.
Cait, Ronnie mujhay bachanay ke khaatir mar gaya.
Aur main... mujhay usay bachana chahiye tha,
aur main... main bohat sharminda hoon.
Barry, main jaanti hoon tum se jo hosaka tumnay kiya.
Is mein tumhara koi kasoor nahin.
Main tumhain Ronnie ki maut ka zimmedaar nahin samjhti.
Main khud ko maanti hoon.
Kyun?
Jab Ronnie naya Firestorm bana,
usnay mujhay Central City chhornay ko kaha,
aur kaha hum kahin aur jaa kar rah saktay
hain jahan hum aam zindagi guzar saktain.
Aur mainay mana kardiya.
Main S.T.A.R. Labs ko nahin chhor saki,
Dr. Wells... tumhain.
Agar main us kay saath chali jaati, tou Ronnie abhi bhi zinda hota.
S.T.A.R. Labs mein rehtay huay main yehi sochti thi
har aik din.
Yeh lo.
Oh, ab tum rumaal bhi rakhnay lagay?
Tum kya, 80 saal ke ho?
Yeh kya hai?
Ah, yeh uh...
Ba zaahir, apnay marnay ke baad,
Wells ki koi zinda wasihat thi.
Aur tumnain abhi tak nahin dekhi?
Nahin. Nahin, main...
bohat khauf zada tha.
Agar hum is ko saath dekhain tou?
Theek hai.
Hello, Barry.
Agar tum yeh dekh rahay ho,
tou iska matlab kuch bohat behaanak hua hai.
Main marr chuka hoon aur pichlay 15 saal bekaar thay.
Mayoos kun. 15 saal.
Pata hai, jab mujhay ehsaas hua ke un saalon mein,
tumhain barha kartay huay,
hum kabhi dushman nahin thay, Barry.
Main woh nahin jis se tum nafrat kartay ho.
Aur is liye, main tumhain jis cheez ki tumhan
shiddat se chaah hai woh dena chahta hoon.
Is se koi farq nahin parega.
Tum kabhi bhi sahi maenon mein khush nahin ho saktay, Barry Allen, mera yaqeen karo.
Main tumhain jaanta hoon tumhain.
Ab...
woh sab bhula do jo mainay is waqt tak kaha.
Yeh anay wala paigaam police ko de dena.
Mera naam Harrison Wells hai.
Apnay hosh o hawaas mein
Main khul kar Nora Allen ke qatal ka aetraaf karta hoon.
Uskay ghar mein, 18 March ki raat, san 2000 mein.
Mainay Nora Allen par hamla kiya...
- Oh, meray khuda. - Mainay uskay seenay mein...
- aik barha khanjar ghopa... - Usnay aetraaf kar liya.
Yeh raha.
Mujhay yehi chahiye tha apnay abbu ko azaad karanay ke liye.
Hey, Joe. Haan, hey.
Kya tum sab ko S.T.A.R. Labs mein mujh se milnay ke liye bulwa saktay ho?
Haan. Acha, shukriya.
Haan. Theek hai, bye.
Main gaari chalaongi.
Theek.
Tumhain lagta hai video kaafi rahegi?
Khair, beshaq.
- Woh kya keh rahi hai? - Hold karo.
Wells ne saari sahi tafseelat dein thein.
Abhi kaam pora nahin hua, par D.A. ne kaha yeh theek lag raha hai.
Haan, main yehi hoon.
Kya achi khabar hai?
Mujhay lagta tou hai.
Henry ghar aa raha hai?
Acha, khair...
Atom Smasher se nipatna abhi bhi baaqi hai.
Pichli baar jab tum ne uska saamna kiya tha, tou itna acha nahin raha tha.
Nahin, bilkul acha nahin tha.
Saaf zaahir hai main usay akelay nahin rok sakta.
Tou hum us se kaisay niptaingay?
Waisay, jab se mujhay drained radiation tag dekhaya gaya hai,
jis ke baray mein mainay aik pal ke liye bhi sochna nahin bandd kiya
- Shukriya, Cisco. - Koi baat nahin, Caitlin.
Agar is aadmi ko itni hi taabkari pasand hai
main kehti ho isay achi tarha detay hain.
Showtime.
Kya haal chaal?
Tou tumhain mera paighaam mil hi gaya.
Yeh roshni behtareen jaal tha.
Tumnain yeh kaisay socha?
Pata nahin, mainay kisi comic ki kitaab mein isay dekha tha.
Tumhain main chahiye hoon?
Tumhain mujhay pakarna hoga.
Yeh kaam kar raha hai, larkay. Rothstein tumhara peecha kar raha hai.
Maanna parega, apnay size ke hisaab se kaafi phurteela hai.
Bhaag, Barry, bhaago.
Chalo.
Tumhain laga main tumhain pakar nahin paounga, huh?
Nahin, jaanta tha ke tum pakar logay.
Ab, Cisco!
Is room mein jis mikdaar se taabkaari chhori jayegi
Atom smasher yeh poori jazb nahin karpayega.
Taabkaari ka safaya hogaya hai
tum bila khauf andar jaa saktay ho.
Mujhay maaf karna.
Main tumhain kisi aur ko nuqsaan pohanchanay nahin de sakta tha.
Kyun?
Tum kyun mujhay maarna chahtay thay?
Us nay waada kiya tha woh mujhay ghar le jayega...
agar main tumhain maarta hoon.
Kaun?
Kisnay tumsay waada kiya tha?
Zoom.
Yahan se chaltay hain.
Main tumse race lagaoonga.
Aap haar jaeingay.
Ghar mein khush amdeed!
Jama hojao, sab, please.
Tum sab ko dekh kar,
soch raha hoon hum sab kitna duur aagaye hain
aur un sab ko yaad kartay huay jo hamray saath nahin hain,
Mujhay aik khebrew ka lafz yaad aa raha hai
jo graduation ke dauraan istemaal hota tha.
Kadima. Iska matlab, "Barhna."
Barhna.
- Barhna. - Barhna.
Barhna.
- Kya khoob kaha. - Shukriya.
- Aap theek hain? - Ah, haan.
yeh cheez sar pe charh jaati hai
jab is se 14 saal duur rahain.
Beshaq. Acha, khair, dekho.
Main soch raha tha, agar, subha mein,
hum donon ke liye apartment dekhna shuru karain.
aur Iris laga hua tha
ke kaisay apka medical llicense waapis mil sakta hai.
takay aap phir se apni practise shuru kar sakain,
ya, agar aap chahain,
humaray saath S.T.A.R. Labs mein kaam karain.
Pata nahin. Mera matlab...
Kya baat hai? Aap theek hain?
Haan, yeh taqreeb hai.
Ab chalo, hum is sab ke baray mein kal baat karsaktay hain.
- Kis baray mein? - Barry...
Kya aap ka irada nahin ruknay ka?
Acha.
Acha, tumhain lagta hai...
kya tum woh sab hosaktay ho jo tum bannay walay ho
meray yahan rehnay se?
Aap hi mera khaandaan hai jo ab baaqi hai.
Khair, yeh sach nahin, hai na?
Kya tumhara doosra khaandan nahin hai is kamray mein?
Inhain bhi tumhari madad chahiye, Barry.
Jab tumhain meri zaroorat hogi, main yahan aajaonga,
magar abhi, Central City ko
Henry Allen ke baitay ki zaroorat nahin.
Usay Flash ki zaroorat hai.
Meray bachchay.
Jo superhero hai.
Mujhay jaana hoga.
Tumhain mujhay yeh batana hoga ke yeh sahi hai.
Haan.
Tumharay abba sahi se chalay gaye?
Haan, main unhain bas station chhor kar hi aa raha hoon.
Tum theek ho?
Pata nahin, mujhay...
lagta hai main jab bhi jeetta hoon, phir bhi haar jaata hoon.
Khair...
Is mein koi burai nahin.
Nahin, is mein koi burai nahin.
- Yeh bohat acha hai. - Yeh waaqi acha hai, chalo!
- Hey. - Hey.
Hey, pata hai?
Mainay tumahray suit mein kuch izaafa kiya hai.
Yeh bilkul waisa hai jo mustakbil ke akhbaar mein
Gideon ne humain dekhaya tha.
Main soch raha tha, pata hai,
humain haal se ab darna nahin chahiye, sahi?
Nahin, aur woh humaray sochnay se pehlay aajayega.
Khair, dekho, mujhay yeh pasand aaya.
Bijli ka nishaan safaid par zyada numaya ho raha hai.
Aur S.T.A.R. Labs ab pehlay se zayada mehfooz hai.
Izaafi security aur surveillance ke saath.
Re-coded, dugni firewall huay, electronic lock set.
Yahan hamare ilm ke baghair koi cheez daakhil nahin hosakti.
tou loag yahan dance kartay huay andar baahar nahin aa jaa saktay hain.
Bilkul.
- Waaqi mein? - Wah ruko.
Tum kaun ho?
Tum mujhay nahin jaantay, magar main tumhain jaanta hoon... Barry Allen.
Agar tum nay aik aur qadam barhaya tou yeh tumhara aakhri qadam hoga.
Aadmi ne tum se sawaal poocha hai.
Tum ho kaun?
Mera naam Jay Garrick hai,
aur tumhari duniya khatray mein hai.